Scots Socialist Pairty

The Scots Socialist Pairty (SSP) () is a left-wing poleetical pairty in Scotland. It staunds for socialist economics an Scots unthirldom. It haed sax MSPs electit tae the Scots Pairlament in 2003 but didna get onybody electit in the 2007 election. 

 History 

The SSP wis estaiblisht in 1998. It growed fae the foregaun Scottish Socialist Alliance, a union o the umwhile Scots Meelitant Labour an ither groups o the faur-left, sic as the Communist Pairty o Scotland an the Scots Republican Socialist Pairty. In 1999, it haes juist the ae MSP in the Scots Pairliament. In 2003 it haed sax MSPs waled, but in 2007 it didna get onybody waled intae Halyruid.

 Poleetical Wark 
The pairty haes duin wark in mony campaigns throu the Scots Pairlament, sic as tae git rid o rowps for them that canna pey thair dets; proponin tae git rid o chairges for lines frae the doctor an ettlin tae gie aw schuilweans guid fare for thair denner athoot haein tae pey for it.

The SSP haes duin muckle wark ootby the pairlament an aw. Wirkin wi ithers, its campaignt agin the wappens at Faslane; its campaignt agin PFI pactions for schuils an infirmaries, an gien a haund tae the warkers that keeps wee weans, warkers that pits oot fires, an warkers for the cooncil whan they ettle tae fend for thair pey an condeetions

The pairty wrate the Declaration o Calton Hill and haes been threapin agin the War in Iraq

 Pletforms 
A wheen o thir groups haes hauden thair identities athin the pairty, comin thegither as pletforms; sae the Socialist Warkers Pairtie haes become the Socialist Warkers pletform, an the Scots Republican Socialist Pairty, the Scots Republican Socialist Muvement. Ither pletforms athin the SSP includes the Republican Communist Netwark, the Warkers' Unitie pletform. It uisst tae hae anither pletform cried the International Socialist Movement that wis pairt o the Comatee for a Warkers Internaitional but that's no thegither ony mair. Some o the members bade wi the Comatee for a Warkers Internaitional while ithers frae the Internaitional Socialists haes gane thegither wi ither members o the SSP that wisna in ony pletform for tae mak the new Unitit Left group.

The Socialist Warkers Pairty an the Comatee for a Warkers Internaitional haes nou left the SSP thegether wi Tommy Sheridan tae set up anither pairty.

 Representatives 
Colin Fox MSP is the pairty's convener an wis waled for the Lothians in 2003, the ither MSPs for 2003-2007 wis Carolyn Leckie, Rosie Kane an Frances Curran Twa ithers uisst tae be MSPs for the SSP, but left the SSP for tae set up thair ain pairty.

 Ither Information 
 The pairty haes its ain paper - the Scottish Socialist Voice
 The young team o the pairty gangs thegither in their ain youth wing - Scottish Socialist Youth

References

 Fremmit airtins 
 SSP offeecial wabsteid
 Scottish Socialist Voice (Pairty wittins blad) 

Category:1998 establishments
Category:Anti-austerity poleetical pairties in the Unitit Kinrick
Category:Democratic socialist pairties in Europe
Category:Feminism in Scotland
Category:Left-wing naitionalist pairties
Category:Poleetical pairties established in 1998
Category:Republican pairties in the Unitit Kinrick
Category:Scots republicanism
Category:Scots unthirldom
Category:Scots naitionalist pairties
Category:Feminist organisations
Category:Socialist pairties
Category:Poleetical pairties in Scotland
Category:1990s establishments in Europe
Category:Poleetical pairties established in the 1990s
Category:20t-century establishments in Scotland